2. Seotud isikud.  Juhul, kui litsentsisaajaks on tütarettevõtteid omav ettevõte, on praktikas levinud lepingu sõnastused ebapiisavad. Nimelt reeglina soovib litsentsisaaja, et litsents ulatuks kõigile kontserni ettevõtetele ning sel eesmärgil lisatakse lepingusse, et mõiste "litsentsisaaja" hõlmab ka kõiki tütarettevõtteid.    Selline ahtake sõnastus viib mitmete õiguslike küsimusteni:     * kas litsentsiandja võib lepingu rikkumise korral esitada  nõudeid otse tütarettevõtete vastu;     * kas tütarettevõtte võib esitada lepingu täitmise nõude litsentsiandja vastu;     * kas tütarettevõte on ise lepingupooleks või on selleks vaid lepingu allkirjastanud isik.    Selliste õiguslike küsimuste vältimiseks on soovitatav reguleerida kontserni-sisesed suhted selliselt, et mõiste "litsentsisaaja" määratluse laiendamise asemel lepitakse kokku litsentsisaaja õiguses anda enda tütarettevõtetele alllitsents samaselt põhilepingus  näidatud õiguste mahuga.